stanford-oval/wikipedia huggingface dataset:
ท่าอวกาศยาน

ท่าอวกาศยานบัยโกเงอร์ (ฐานปล่อยกาการินสตาร์ท)
ท่าอวกาศยาน (อังกฤษ: spaceport) หรือ คอสโมโดรม (อังกฤษ: cosmodrome) เป็นสถานที่สำหรับปล่อยหรือรับยานอวกาศ โดยเปรียบได้กับท่าเรือสำหรับเรือหรือท่าอากาศยานสำหรับเครื่องบิน คำว่า ท่าอวกาศยาน และคำว่า คอสโมโดรม นั้นใช้กันโดยทั่วไปสำหรับสถานที่ที่สามารถส่งยานอวกาศเข้าสู่วงโคจรรอบโลกหรือบนเส้นทางโคจรของดาวเคราะห์ อย่างไรก็ตาม ฐานปล่อยจรวดสำหรับเที่ยวบินในวงโคจรย่อยเพียงอย่างเดียวบางครั้งก็เรียกว่า ท่าอวกาศยาน เช่นเดียวกัน และในช่วงไม่กี่ปีที่ผ่านมาฐานปล่อยใหม่และที่กำลังจะสร้างขึ้นสำหรับเที่ยวบินในวงโคจรย่อยที่มีมนุษย์เดินทางด้วยนั้นมักเรียกหรือตั้งชื่อว่า "ท่าอวกาศยาน" สถานีอวกาศและฐานปล่อยที่จะสร้างในอนาคตบนดวงจันทร์บางครั้งก็เรียกว่าท่าอวกาศยาน หากตั้งใจให้เป็นฐานสำหรับการเดินทางโดยเฉพาะ
คำว่า ฐานปล่อยจรวด (rocket launch site) ใช้สำหรับสิ่งอำนวยความสะดวกใด ๆ ที่ใช้ในการปล่อยจรวด อาจมีแท่นยิงหนึ่งแห่งหรือมากกว่าหรือฐานที่เหมาะสมในการติดตั้งแท่นยิงที่สามารถเคลื่อนย้ายได้ โดยทั่วไปแล้วจะถูกล้อมรอบด้วยพื้นที่ปลอดภัยขนาดใหญ่ ซึ่งมักเรียกว่า ระยะจรวด หรือ ระยะขีปนาวุธ ขอบเขตคำดังกล่าวอาจรวมถึงพื้นที่ซึ่งคาดว่าจะปล่อยจรวดขึ้นบิน และส่วนประกอบบางส่วนของจรวดอาจลงจอดภายในนั้น บางครั้งจะมีสถานีติดตามด้วย ซึ่งจะอยู่ในระยะไม่ไกลเพื่อที่จะประเมินขั้นตอนของการปล่อยได้
ท่าอวกาศยานหลักมักมีฐานปล่อยมากกว่าหนึ่งแห่ง ซึ่งสามารถดัดแปลงเป็นฐานปล่อยจรวดสำหรับจรวดขนส่งประเภทต่าง ๆ (ฐานเหล่านี้สามารถแยกออกจากกันได้ด้วยเหตุผลด้านความปลอดภัย) สำหรับจรวดขนส่งที่มีเชื้อเพลิงเหลว สิ่งอำนวยความสะดวกในการจัดเก็บที่เหมาะสม และในบางกรณี จำเป็นต้องมีสิ่งอำนวยความสะดวกในการผลิต สิ่งอำนวยความสะดวกในการประมวลผลในสถานที่สำหรับตัวขับดันที่เป็นของแข็งก็มีอยู่ทั่วไปเช่นกัน
ท่าอวกาศยานอาจรวมถึงทางวิ่งเครื่องบินสำหรับการบินขึ้นและลงจอดของเครื่องบินเพื่อสนับสนุนการดำเนินงานของท่าอวกาศยาน หรือเพื่อรองรับจรวดขนส่งแบบมีปีกของ HTHL หรือ HTVL
ท่าอวกาศยานที่ยังใช้งานอยู่ทั่วโลก
ท่าอวกาศยานที่ดำเนินงานส่งมนุษย์

ท่าอวกาศยานบัยโกเงอร์, คาซัคสถาน (เที่ยวบินของโซเวียตและรัสเซีย)
สถานีกองทัพอากาศแหลมคะแนเวอรัล, รัฐฟลอริดา, สหรัฐ
ศูนย์อวกาศเคนเนดี, รัฐฟลอริดา, สหรัฐ
ศูนย์ส่งดาวเทียมจิ่วเฉฺวียน, จีน
คอร์นแรนช์, รัฐเท็กซัส, สหรัฐ
ท่าอวกาศยานที่ดำเนินงานส่งดาวเทียม

| ท่าอวกาศยาน | ที่ตั้ง | ปี |
| --- | --- | --- |
|  ท่าอวกาศยานบัยโกเงอร์, บัยโกเงอร์/เตอเรียตัม, คาซัคสถาน | คาซัคสถาน | 1957– |
|  สถานีกองทัพอากาศแหลมคะแนเวอรัล, รัฐฟลอริดา, สหรัฐ | สหรัฐ | 1958– |
|  ฐานทัพอวกาศแวนเดนเบิร์ก, รัฐแคลิฟอร์เนีย, สหรัฐ | สหรัฐ | 1959– |
|  Wallops Flight Facility, รัฐเวอร์จิเนีย, สหรัฐ | สหรัฐ | 1961–1985 |
|  เพลเซตสค์คอสโมโดรม, รัสเซีย | รัสเซีย | 1966– |
|  ศูนย์อวกาศเคนเนดี, รัฐฟลอริดา, สหรัฐ | สหรัฐ | 1967– |
|  พื้นที่หวงห้ามวูเมรา, ออสเตรเลีย | ออสเตรเลีย | 1967, 1971 |
|  ศูนย์อวกาศอุจิโนะอุระ, ญี่ปุ่น | ญี่ปุ่น | 1970– |
|  ท่าอวกาศยานยุโรปเฟรนช์เกียนา, เฟรนช์เกียนา, ฝรั่งเศส | ฝรั่งเศส | 1970– |
|  ศูนย์ส่งดาวเทียมจิ่วเฉฺวียน, จีน | จีน | 1970– |
|  ศูนย์อวกาศทาเนกาชิมะ, ญี่ปุ่น | ญี่ปุ่น | 1975– |
|  ศูนย์อวกาศสตีษ ธวัน, อินเดีย | อินเดีย | 1979– |
|  ศูนย์ส่งดาวเทียมซีชาง, จีน | จีน | 1984– |
|  ศูนย์ส่งดาวเทียมไท่หยวน, จีน | จีน | 1988– |
|  Palmachim Air Force Base, อิสราเอล | อิสราเอล | 1988– |
|  Svobodny Cosmodrome, รัสเซีย | รัสเซีย | 1997–2006 |
|  Pacific Spaceport Complex, รัฐอะแลสกา, สหรัฐ | สหรัฐ | 2001– |
|  Yasny Cosmodrome, รัสเซีย | รัสเซีย | 2006– |
|  ท่าอวกาศภูมิภาคกลางมหาสมุทรแอตแลนติก, รัฐเวอร์จิเนีย, สหรัฐ | สหรัฐ | 2006– |
|  ศูนย์อวกาศเซมนาน, อิหร่าน | อิหร่าน | 2009– |
|  สถานีส่งดาวเทียมโซแฮ, เกาหลีเหนือ | เกาหลีเหนือ | 2012– |
|  ศูนย์อวกาศนาโร, เกาหลีใต้ | เกาหลีใต้ | 2013– |
|  วอสตอชนีคอสโมโดรม, รัสเซีย | รัสเซีย | 2016– |
|  ศูนย์ส่งดาวเทียมเหวินชาง, จีน | จีน | 2016– |
|   Rocket Lab Launch Complex 1, นิวซีแลนด์ | นิวซีแลนด์ | 2018– |
|  ศูนย์อวกาศชาห์รุด, อิหร่าน | อิหร่าน | 2020– |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Spaceports
นิยามแบบพจนานุกรมของ ท่าอวกาศยาน ที่วิกิพจนานุกรม
U.S. Spaceports Online Reference Guide
Center for Strategic and International Studies: Spaceports of the World
Sheboygan Spaceport’s Future – Sea to Space
HighBeam Research: Spaceflight of fancy: Lawmakers question fiscal feasibility of Southern New Mexico's proposed spaceport; supporters count on jobs. เก็บถาวร 25 มกราคม 2013 ที่ archive.today
Spaceport Earth: The Reinvention of Spaceflight Spaceport Earth: The Reinvention of Spaceflight - categories | Overlook Press
ท็อดด์ ฟิลลิปส์

| ท็อดด์ ฟิลลิปส์ |
| --- | --- |
ฟิลลิปส์ ในปี 2016
เกิด:  (1970-12-20) 20 ธันวาคม ค.ศ. 1970 (53 ปี) บรุกลิน, รัฐนิวยอร์ก, สหรัฐ
อาชีพ: ผู้ผลิตภาพยนตร์ นักแสดง
ปีปฏิบัติงาน: 1993–ปัจจุบัน
ท็อดด์ ฟิลลิปส์ (อังกฤษ: Todd Phillips) เกิดเมื่อวันที่ 20 ธันวาคม ค.ศ. 1970 เป็นผู้ผลิตภาพยนตร์และนักแสดงชาวอเมริกัน เขาเป็นที่รู้จักในฐานะนักเขียนบทและกำกับภาพยนตร์ เทปสบึมส์ ต้องเอาคืนก่อนถึงมือเธอ (2000), ก๊วนแสบ โสดไม่มีลิมิต (2003), คู่พยัคฆ์แสบซ่าท้านรก (2004), เมายกแก๊ง แฮงค์ยกก๊วน (2009, 2011, และ 2013) และ คู่แปลก ทริปป่วน ร่วมไปให้ทันคลอด (2010) จากงานของเขาในฐานะนักเขียนบทภาพยนตร์แนวเสียดสีคอมเมดี้เรื่อง โบแรต: กระจอกข่าวเปิ่น..ป่วนเมืองมะกัน (2006) ฟิลลิปส์ได้รับการเสนอชื่อเข้าชิงรางวัลออสการ์ สาขาบทภาพยนตร์ดัดแปลงยอดเยี่ยม
ฟิลลิปส์ยังทำภาพยนตร์แนวทางอื่นๆ เขากำกับภาพยนตร์อาชญากรรมชีวประวัติเรื่อง วอร์ ด็อก: คู่ป๋าขาแสบ (2016) และภาพยนตร์เขย่าขวัญจิตวิทยาเรื่อง โจ๊กเกอร์ (2019) ซึ่งต่อมาได้รับรางวัลสิงโตทองคำในงานเทศกาลภาพยนตร์นานาชาติเวนิสครั้งที่ 76 และทำให้เขาได้รับการเสนอชื่อเข้าชิงรางวัลออสการ์ สาขาภาพยนตร์ยอดเยี่ยม, ผู้กำกับภาพยนตร์ยอดเยี่ยม และ บทภาพยนตร์ดัดแปลงยอดเยี่ยม ควบคู่ไปกับ สกอตต์ ซิลเวอร์
ผลงาน > ภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง |
| --- | --- | --- | --- | --- |
| 2000 | เทปสบึมส์ ต้องเอาคืนก่อนถึงมือเธอ | ใช่ | ใช่ | ไม่ |
| 2003 | ก๊วนแสบ โสดไม่มีลิมิต | ใช่ | ใช่ | ใช่ |
| 2004 | คู่พยัคฆ์แสบซ่าท้านรก | ใช่ | ใช่ | ไม่ |
| 2006 | ชาติบุรุษผู้ยิ่งใหญ่ | ไม่ | ไม่ | ใช่ |
| 2006 | สคูล ฟอร์ สเคาเดริล | ใช่ | ใช่ | ใช่ |
| 2006 | โบแรต: กระจอกข่าวเปิ่น..ป่วนเมืองมะกัน | ไม่ | เขียนเรื่อง | ไม่ |
| 2009 | เมายกแก๊ง แฮงค์ยกก๊วน | ใช่ | ไม่ | ใช่ |
| 2010 | คู่แปลก ทริปป่วน ร่วมไปให้ทันคลอด | ใช่ | ใช่ | ใช่ |
| 2011 | เมายกแก๊ง แฮงค์ยกก๊วน 2 | ใช่ | ใช่ | ใช่ |
| 2012 | คืนซ่าส์ปาร์ตี้หลุดโลก | ไม่ | ไม่ | ใช่ |
| 2013 | เมายกแก๊ง แฮงค์ยกก๊วน 3 | ใช่ | ใช่ | ใช่ |
| 2016 | วอร์ ด็อก: คู่ป๋าขาแสบ | ใช่ | ใช่ | ใช่ |
| 2018 | อะ สตาร์ อีส บอร์น | ไม่ | ไม่ | ใช่ |
| 2019 | โจ๊กเกอร์ | ใช่ | ใช่ | ใช่ |
| 2024 | โจ๊กเกอร์: โฟลีย์ อา เดอ | ใช่ | ใช่ | ใช่ |
ผลงาน > บทบาทการแสดง

| ปี | เรื่อง | บทบาท | หมายเหตุ |
| --- | --- | --- | --- |
| 2000 | เทปสบึมส์ ต้องเอาคืนก่อนถึงมือเธอ | คนรักเท้า |  |
| 2003 | ก๊วนแสบ โสดไม่มีลิมิต | แก๊ง แบง กาย |  |
| 2009 | เมายกแก๊ง แฮงค์ยกก๊วน | มิสเตอร์ ครีพพี |  |
| 2010 | คู่แปลก ทริปป่วน ร่วมไปให้ทันคลอด | แบร์รี่ |  |
| 2013 | เมายกแก๊ง แฮงค์ยกก๊วน 3 | มิสเตอร์ ครีพพี | ไม่มีเครดิต |
ผลงาน > โทรทัศน์

| ปี | เรื่อง | ตำแหน่ง> ผู้กำกับ | ตำแหน่ง> ผู้อำนวยการสร้าง | หมายเหตุ |
| --- | --- | --- | --- | --- |
| 1997 | แท็กซี่แคป คอนเฟสชันส์ | ไม่ | ใช่ | 1 ตอน |
| 2008 | เดอะ มอร์ ธิงส์ เชนจ์... | ใช่ | ฝ่ายบริหาร | ภาพยนตร์โทรทัศน์ |
| 2012 | แมททิว บรอเดริก เดย์ ออฟ | ใช่ | ใช่ | โฆษณาสินค้าของ ฮอนด้า |
| 2015–2016 | สุดขีดขั้ว คลั่งเกินลิมิต | ไม่ | ฝ่ายบริหาร | 19 ตอน |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 10 เรื่องของ ท็อดด์ ฟิลลิปส์
| ปี | เรื่อง | รอตเทนโทเมโทส์ | เมทาคริติก | เมทาคริติก | ไอเอ็มดีบี | ทุนสร้าง | รายได้ทั่วโลก |
| --- | --- | --- | --- | --- | --- | --- | --- |
| 2000 | เทปสบึมส์ ต้องเอาคืนก่อนถึงมือเธอ |  57% (5.90/10) (93 คน) |  | 55 (32 คน) | 6.5 (179,593) | $16,000,000 | $119,754,278 |
| 2003 | ก๊วนแสบ โสดไม่มีลิมิต |  60% (5.70/10) (167 คน) |  | 54 (32 คน) | 7.0 (‎245,275) | $24,000,000 | $87,135,520 |
| 2004 | คู่พยัคฆ์แสบซ่าท้านรก |  63% (5.90/10) (194 คน) |  | 55 (40 คน) | 6.1 (155,378) | $60,000,000 | $170,268,750 |
| 2006 | สคูล ฟอร์ สเคาเดริล |  27% (4.70/10) (139 คน) |  | 44 (28 คน) | 5.9 (30,798) | $35,000,000 | $24,470,583 |
| 2009 | เมายกแก๊ง แฮงค์ยกก๊วน |  79% (6.80/10) (241 คน) |  | 73 (31 คน) | 7.7 (856,710) | $35,000,000 | $469,328,922 |
| 2010 | คู่แปลก ทริปป่วน ร่วมไปให้ทันคลอด |  40% (5.20/10) (197 คน) |  | 51 (39 คน) | 6.5 (359,881) | $65,000,000 | $211,780,824 |
| 2011 | เมายกแก๊ง แฮงค์ยกก๊วน 2 |  34% (5.00/10) (249 คน) |  | 44 (40 คน) | 6.5 (540,164) | $80,000,000 | $586,764,305 |
| 2013 | เมายกแก๊ง แฮงค์ยกก๊วน 3 |  20% (4.20/10) (204 คน) |  | 30 (37 คน) | 5.8 (338,674) | $103,000,000 | $362,000,072 |
| 2016 | วอร์ ด็อก: คู่ป๋าขาแสบ |  62% (6.00/10) (236 คน) |  | 57 (41 คน) | 7.1 (261,988) | $50,000,000 | $86,434,523 |
| 2019 | โจ๊กเกอร์ |  69% (7.30/10) (601 คน) |  | 59 (60 คน) | 8.4 (1,520,338) | $55,000,000 | $1,074,251,311 |
| เฉลี่ย และ รวม | เฉลี่ย และ รวม |  51% (5.67/10) | 52 | 52 | 6.8 | $523 ล้าน | $3,192,189,088 |
0–59% คำวิจารณ์ที่นักวิจารณ์ไม่ชอบ  60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
รางวัล

จำนวนรางวัลที่เข้าชิงและได้รับจากภาพยนตร์ของ ท็อดด์ ฟิลลิปส์
| ปี | เรื่อง | รางวัลออสการ์> เสนอชื่อเข้าชิง | รางวัลออสการ์> ชนะ | รางวัลแบฟตา> เสนอชื่อเข้าชิง | รางวัลแบฟตา> ชนะ | รางวัลลูกโลกทองคำ> เสนอชื่อเข้าชิง | รางวัลลูกโลกทองคำ> ชนะ |
| --- | --- | --- | --- | --- | --- | --- | --- |
| 2009 | เมายกแก๊ง แฮงค์ยกก๊วน |  |  | 1 |  | 1 | 1 |
| 2016 | วอร์ ด็อก: คู่ป๋าขาแสบ |  |  |  |  | 1 |  |
| 2019 | โจ๊กเกอร์ | 11 | 2 | 11 | 3 | 4 | 2 |
| ทั้งหมด | ทั้งหมด | 11 | 2 | 12 | 3 | 6 | 3 |
แหล่งข้อมูลอื่น

ท็อดด์ ฟิลลิปส์ ที่อินเทอร์เน็ตมูวีเดตาเบส
ท่าอากาศยานมอละมไยน์

ท่าอากาศยานมอละมไยน์ (อังกฤษ: Mawlamyaing Airport) ตั้งอยู่ในเมืองมอละมไยน์ ประเทศพม่า (IATA: MNU, ICAO: VYMM)
รายชื่อสายการบิน

| สายการบิน | จุดหมายปลายทาง   |
| --- | --- |
เมียนมาแอร์เวส์: ทวาย มะริด ย่างกุ้ง
ท่าอากาศยานนานาชาติไครสต์เชิร์ช

ท่าอากาศยานนานาชาติไครสต์เชิร์ช (อังกฤษ: Christchurch International Airport) (IATA: CHC, ICAO: NZCH) เป็นท่าอากาศยานหลักที่ให้บริการในเมืองไครสต์เชิร์ช ประเทศนิวซีแลนด์ ตั้งอยู่ห่างจากตัวเมืองไปทางทิศตะวันตกเฉียงเหนือ 12 กิโลเมตร เปิดให้บริการในปี ค.ศ.1953
สายการบินและจุดหมายปลายทาง

| สายการบิน> ชื่อไทย | สายการบิน> ชื่ออังกฤษ | จุดหมายปลายทาง |
| --- | --- | --- |
| ควอนตัส (QF) | Qantas | ซิดนีย์ |
| เจ็ตสตาร์แอร์เวย์ (JQ) | Jetstar Airways | โกลด์โคสต์ ควีนส์ทาวน์ ซิดนีย์ บริสเบน เมลเบิร์น เวลลิงตัน โอ๊กแลนด์ |
| เวอร์จินบลู (DJ) | Virgin Blue | ซิดนีย์ บริสเบน เมลเบิร์น |
| สิงคโปร์แอร์ไลน์ (SQ) | Singapore Airlines | สิงคโปร์ |
| เอมิเรตส์แอร์ไลน์ (EK) | Emirates | กรุงเทพมหานคร-สุวรรณภูมิ ซิดนีย์ ดูไบ |
| แอร์แชแทม (CV) | Air Chathams | หมู่เกาะแชแทม |
| แอร์นิวซีแลนด์ (NZ) | Air New Zealand | โกลด์โคสต์ ควีนส์ทาวน์ ซิดนีย์ ดันเนดิน เทารังกา นาดี นิวพลีมัธ เนเปียร์ เนลสัน บริสเบน เบลนเฮล์ม พาลเมอร์สตันนอร์ท เมลเบิร์น ราโรตองงา โรโตรัว วานากา เวลลิงตัน อินเวอร์คาร์กิล โอ๊กแลนด์ แฮมิลตัน โฮกิติกา |
| แอร์แปซิฟิก (FJ) | Air Pacific | นาดี |
| แอร์เอเชียเอ็กซ์ (D7) | AirAsia X | กัวลาลัมเปอร์ |
แหล่งข้อมูลอื่น

Airport website
CIAL's commercial property website เก็บถาวร 2008-04-05 ที่ เวย์แบ็กแมชชีน
Canterbury Aero Club website
ท่าประตูน้ำ

ท่าประตูน้ำ
ท่าประตูน้ำ (อังกฤษ: Tha Pratunam) เป็นท่าจอดเรือของเรือโดยสารคลองแสนแสบบริเวณเชิงสะพานเฉลิมโลก 55 ด้านทิศตะวันออก ถนนราชดำริ ระหว่างสี่แยกประตูน้ำ (ตัดถนนเพชรบุรีและถนนราชปรารภ) และสี่แยกราชประสงค์ ในพื้นที่เขตราชเทวี  และเขตปทุมวัน  กรุงเทพมหานคร
ท่าเรือแห่งนี้เป็นจุดเชื่อมต่อระหว่างเรือโดยสารคลองแสนแสบทั้ง 2 ช่วง คือช่วงวัดศรีบุญเรือง - ประตูน้ำ ซึ่งใช้เรือขนาดใหญ่บรรทุก 150-200 คน กับช่วงประตูน้ำ - ผ่านฟ้าลีลาศ ซึ่งใช้เรือขนาดเล็กบรรทุก 80-100 คน ผู้โดยสารที่เดินทางผ่านท่านี้สามารถเดินทางต่อได้โดยไม่เสียค่าโดยสารเพิ่ม โดยเปลี่ยนจากเรือลำเดิมเป็นลำใหม่บนฝั่งเดียวกัน และแสดงตั๋วจากเรือลำเดิมกับพนักงานเก็บเงินบนเรือลำใหม่
ประวัติศาสตร์

"ท่าประตูน้ำสระปทุม" ในอดีตเป็นจุดเชื่อมต่อการเดินทางจากพระนครออกไปยังชานเมืองด้านตะวันออกเฉียงเหนือและเมืองแปดริ้ว (ฉะเชิงเทรา) ตามเส้นทางเรือเมล์นายเลิศ ในคลองบางกะปิ-คลองแสนแสบ ซึ่งขุดผ่านทุ่งบางกะปิ (บริเวณด้านทิศเหนือของถนนสุขุมวิทหรือเขตวัฒนาในปัจจุบัน ไปจนถึงพื้นที่เขตห้วยขวาง เขตวังทองหลาง และเขตบางกะปิ) เมืองมีนบุรี หนองจอก บางน้ำเปรี้ยว และเมืองฉะเชิงเทรา บริเวณท่าประตูน้ำจึงกลายมาเป็นย่านการค้าที่สำคัญ และมีบริการขนส่งมวลชนทั้งรถราง และรถประจำทางหลายสาย โดยเฉพาะรถประจำทางของบริษัท นายเลิศ จำกัด (รถเมล์ขาวนายเลิศ) ซึ่งให้บริการครั้งแรกประมาณปี 2450 ด้วยรถม้าลากจูง ในเส้นทางแรกคือสะพานยศเส-ประตูน้ำ ก่อนที่จะปรับเปลี่ยนมาใช้เครื่องยนต์ในเส้นทางตลาดยอดบางลำพู-ยศเส-ประตูน้ำ และต่อมารถเมล์ขาวก็ได้กลายมาเป็นรถประจำทาง ขสมก. หลายสายที่ผ่านท่าประตูน้ำมาจนถึงปัจจุบัน เช่นสาย 2, 60, 73, 511 เป็นต้น
แผนผังท่าเรือ

| 0 | 1 | 2 |
| --- | --- | --- |
| G | ระดับถนน | ป้ายรถประจำทาง, ศูนย์การค้าเซ็นทรัลเวิลด์, ศูนย์การค้าเดอะแพลทินัม แฟชั่นมอลล์, ตลาดประตูน้ำ, แยกประตูน้ำ |
B ท่าเรือ: (ฝั่งเหนือ/ฝั่งเขตราชเทวี) ชานชาลาด้านข้าง, เรือจอดเทียบทางด้านขวา
| B ท่าเรือ | ท่าเรือ  2 |  เรือโดยสารคลองแสนแสบ  (ช่วงวัดศรีบุญเรือง - ประตูน้ำ) ท่าเรือปลายทาง    เรือโดยสารคลองแสนแสบ  (ช่วงประตูน้ำ - ผ่านฟ้าลีลาศ) มุ่งหน้า ท่าผ่านฟ้าลีลาศ |
| B ท่าเรือ | ท่าเรือ 1 |  เรือโดยสารคลองแสนแสบ  (ช่วงวัดศรีบุญเรือง - ประตูน้ำ) มุ่งหน้า ท่าวัดศรีบุญเรือง    เรือโดยสารคลองแสนแสบ  (ช่วงประตูน้ำ - ผ่านฟ้าลีลาศ) ท่าเรือปลายทาง |
B ท่าเรือ: (ฝั่งใต้/ฝั่งเขตปทุมวัน) ชานชาลาด้านข้าง, เรือจอดเทียบทางด้านขวา
สถานที่ใกล้เคียง

ย่านประตูน้ำ
ตลาดประตูน้ำ
ประตูน้ำเซ็นเตอร์
เดอะแพลทินัม แฟชั่นมอลล์
บิ๊กซี ซูเปอร์เซ็นเตอร์ สาขาราชดำริ
ศูนย์การค้าเซ็นทรัลเวิลด์ ห้างสรรพสินค้าอิเซตัน และโรงแรม เซ็นทารา แกรนด์ และบางกอกคอนเวนชั่น เซ็นเตอร์ แอท เซ็นทรัลเวิลด์
ศาลพระตรีมูรติ สี่แยกราชประสงค์
ตึกใบหยก 1 และ 2
อินทราสแควร์ ประตูน้ำ
โรงแรมอินทรา รีเจ้นท์
โรงแรมอมารี วอเตอร์เกท
โรงแรมอโนมา
โรงแรมเซ็นเตอร์พอยต์ ซอยเพชรบุรี 15
พันธุ์ทิพย์พลาซ่า
สถานเอกอัครราชทูตสาธารณรัฐอินโดนีเซีย ประจำประเทศไทย
โรงเรียนกรุงเทพการบัญชีวิทยาลัย
ท่าเรือใกล้เคียง

| ท่าก่อนหน้า | เส้นทางเดินเรือ | เส้นทางเดินเรือ | เส้นทางเดินเรือ | ท่าต่อไป  |
| --- | --- | --- | --- | --- |
| ท่าสะพานชิดลม มุ่งหน้า ท่าวัดศรีบุญเรือง |   | เรือโดยสารคลองแสนแสบ |   | ท่าสะพานหัวช้าง มุ่งหน้า ท่าผ่านฟ้าลีลาศ |
เรือเมล์ขาวนายเลิศ ราว พ.ศ. 2451
ท่าประตูน้ำในยามพลบค่ำ
ท่าอากาศยานชุมพร

ท่าอากาศยานชุมพร หรือ สนามบินชุมพร (อังกฤษ: Chumphon Airport) ตั้งอยู่ที่ อำเภอปะทิว จังหวัดชุมพร เป็นท่าอากาศยานในสังกัดกรมท่าอากาศยาน กระทรวงคมนาคม
ประวัติ

ท่าอากาศยานชุมพร ก่อสร้างตามมติคณะรัฐมนตรี เมื่อวันที่ 15 พฤษภาคม พ.ศ. 2533 เพื่อกระตุ้นและฟื้นฟูเศรษฐกิจของจังหวัดชุมพร หลังประสบภัยพายุไต้ฝุ่นเกย์ (เกิดขึ้นเมื่อวันที่ 4 พฤศจิกายน 2532) เริ่มก่อสร้างเมื่อปี พ.ศ. 2537 และเปิดทำการบินครั้งแรก เมื่อวันที่ 14 มีนาคม พ.ศ. 2541 ใช้งบประมาณ 530 ล้านบาท และได้รับการประกาศเป็นสนามบินศุลกากร เมื่อวันที่ 2 มีนาคม พ.ศ. 2543 ตั้งอยู่ในเขตตำบลชุมโค อำเภอปะทิว จังหวัดชุมพร มีพื้นที่รวม 2,485 ไร่ ห่างตัวเมืองชุมพรไปทางทิศเหนือประมาณ 38 ก.ม. มีสายการบินนกแอร์และสายการบินไทยแอร์เอเชียทำการบินอยู่ในปัจจุบัน รวม 2 สายการบิน
ในวันที่ 25 เมษายน พ.ศ. 2561 ที่ประชุมบอร์ดบริหารของบริษัท ท่าอากาศยานไทย หรือ ทอท. อนุมัติให้รับโอนสนามบินชุมพรเช่นเดียวกับสนามบินสกลนคร, ตาก และอุดรธานี มาบริหารต่อจากกรมท่าอากาศยาน คาดใช้เวลา 1-2 เดือน ในการเสนอมติให้กระทรวงคมนาคม และเสนอให้คณะรัฐมนตรี(ครม.)พิจารณาอนุมัติ
ข้อมูลท่าอากาศยาน

ท่าอากาศยานชุมพร มีอาคารผู้โดยสารขนาดพื้นที่ใช้สอยรวม 5,400 ตารางเมตร รองรับผู้โดยสารได้จำนวน 300 คนต่อชั่วโมง ลานจอดรถยนต์รองรับได้จำนวน 120 คัน ท่าอากาศยานรองรับผู้โดยสารได้จำนวน 2,400 คนต่อวัน
ท่าอากาศยานชุมพร มีทางวิ่งขนาดกว้าง 45 เมตร ยาว 2,100 เมตร ลานจอดอากาศยานขนาดกว้าง 85 เมตร ยาว 200 เมตร รองรับอากาศยานได้ 32 เที่ยวบินต่อวัน
รายชื่อสายการบิน

| สายการบิน | จุดหมายปลายทาง | หมายเหตุ |
| --- | --- | --- |
| นกแอร์ | กรุงเทพฯ-ดอนเมือง บินอีกครั้ง 11 พ.ย. 67 | ภายในประเทศ |
| ไทยแอร์เอเชีย | กรุงเทพฯ-ดอนเมือง | ภายในประเทศ |
ดูเพิ่ม

รายชื่อท่าอากาศยานในประเทศไทย
ท่าอากาศยานนานาชาติออกแลนด์

ท่าอากาศยานนานาชาติออกแลนด์ (อังกฤษ: Auckland International Airport) เป็นท่าอากาศที่ใหญ่ที่สุดในประเทศนิวซีแลนด์ด้วยจำนวนผู้โดยสารทั้งหมด 14,006,122 คน (7,769,207 ระหว่างประเทศและในประเทศ 6,236,915) ในปี 2011
ภาพถ่ายทางอากาศ (ปี 2017)
อาคารผู้โดยสารระหว่างประเทศ
International Terminal check-in hall underneath the departures level.
The Air New Zealand domestic check in hall at Auckland Airport in June 2012
สายการบินและที่หมาย

ท่าอากาศยานออกแลนด์แห่งนี้มีสายการบินให้บริการเที่ยวบินภายในประเทศ 26 เที่ยวบิน และ เที่ยวบินระหว่างประเทศ 49 เที่ยวบิน ทั้งในอเมริกาเหนือ, อเมริกาใต้, เอเชีย, โอเชียเนีย และ ตะวันออกกลาง
สายการบินและที่หมาย > เส้นทางการบินที่ให้บริการในปัจจุบัน (Passenger)

| สายการบิน | จุดหมายปลายทาง   |
| --- | --- |
Air Canada: Seasonal: Vancouver
Air Chathams: Chatham Islands, Kapiti Coast, Norfolk Island, Whakatane, Whanganui
Air China: Beijing–Capital
Air New Zealand: Adelaide, Apia–Faleolo, Blenheim, Brisbane, Cairns, Chicago–O'Hare, Christchurch, Dunedin, Gisborne, Gold Coast, Hobart, Hong Kong, Honolulu, Houston–Intercontinental, Invercargill, Kerikeri, Los Angeles, Melbourne, Nadi, Napier, Nelson, New Plymouth, New York–JFK (begins 17 September 2022), Niue, Nouméa, Nuku'alofa, Palmerston North, Papeete, Perth, Queenstown, Rarotonga, Rotorua, San Francisco, Seoul–Incheon, Shanghai–Pudong, Singapore, Sunshine Coast, Sydney, Taipei–Taoyuan, Taupo, Tauranga, Tokyo–Narita, Vancouver, Wellington, Whangarei Seasonal: Denpasar, Osaka–Kansai
Air Tahiti Nui: Los Angeles, Papeete
Air Vanuatu: Port Vila
Aircalin: Nouméa
American Airlines: Seasonal: Dallas/Fort Worth, Los Angeles
Barrier Air: Claris, Kaitaia, Whitianga
Cathay Pacific: Hong Kong
China Airlines: Brisbane, Taipei–Taoyuan
China Eastern Airlines: Shanghai–Pudong
China Southern Airlines: Guangzhou
Emirates: Dubai–International, Kuala Lumpur–International
Fiji Airways: Nadi, Suva
Hainan Airlines: Shenzhen
Hawaiian Airlines: Honolulu
Jetstar: Christchurch, Dunedin, Gold Coast, Melbourne, Queenstown, Rarotonga, Sydney, Wellington
Korean Air: Seoul–Incheon
LATAM Chile: Santiago de Chile, Sydney
Malaysia Airlines: Kuala Lumpur–International
Philippine Airlines: Manila
Qantas: Brisbane, Gold Coast, Melbourne, Sydney   Seasonal: Cairns
Qatar Airways: Adelaide, Doha
Samoa Airways: Apia–Faleolo
Sichuan Airlines: Chengdu–Shuangliu
Singapore Airlines: Singapore
Thai Airways International: Bangkok–Suvarnabhumi
United Airlines: San Francisco (resumes 25 June 2022)
สายการบินและที่หมาย > เที่ยวบินขนส่งสินค้า (คาร์โก)

| สายการบิน | จุดหมายปลายทาง   |
| --- | --- |
Airwork: Christchurch, Melbourne, Sydney
Air New Zealand: Christchurch, Guangzhou
DHL Aviation: Melbourne, Sydney
FedEx Express: Honolulu, Sydney
Parcelair: Christchurch, Palmerston North
Qantas Freight: Cairns, Chicago–O'Hare, Christchurch, Honolulu, Los Angeles, Sydney, Bangkok–Suvarnabhumi
Singapore Airlines Cargo: Melbourne, Singapore
ที่ตรงนั้น มีฉันหรือเปล่า

| ที่ตรงนั้น มีฉันหรือเปล่า |
| --- | --- |
ใบปิดภาพยนตร์
กำกับ: คงเดช จาตุรันต์รัศมี
เขียนบท: คงเดช จาตุรันต์รัศมี
อำนวยการสร้าง: โสฬส สุขุม ชาลิต บุนนาค
นักแสดงนำ: เจนนิษฐ์ โอ่ประเสริฐ แพรวา สุธรรมพงษ์ พัศชนันท์ เจียจิรโชติ สุมิตตา ดวงแก้ว อิสราภา ธวัชภักดี มิลิน ดอกเทียน จิรดาภา อินทจักร จิดาภา แช่มช้อย ขจรศักดิ์ รัตนนิสสัย กรภัสสรณ์ รัตนเมธานนท์
กำกับภาพ: หม่อมราชวงศ์อัมพรพล ยุคล
ตัดต่อ: ลี ชาตะเมธีกุล หรินทร์ แพทรงไทย
ดนตรีประกอบ: ธนชัย อุชชิน เจตมนต์ มละโยธา คงเดช จาตุรันต์รัศมี
บริษัทผู้สร้าง: บีเอ็นเคโฟร์ตีเอต ฟิล์ม ซอง ซาวด์ โปรดักชัน สไลด์เดอร์ แคท 
ผู้จัดจำหน่าย: ซีเจ เอ็นเตอร์เทนเมนต์
วันฉาย: 20 มิถุนายน พ.ศ. 2562
ความยาว: 132 นาที
ประเทศ: ไทย
ภาษา: ไทย
ทุนสร้าง: 18 ล้านบาท
ต่อจากนี้: Me Before We สตราโตสเฟียร์
ข้อมูลจาก IMDb
ข้อมูลจากสยามโซน
ที่ตรงนั้น มีฉันหรือเปล่า (อังกฤษ: Where We Belong) เป็นภาพยนตร์ไทยแนวดราม่า ชีวิต คงเดช จาตุรันต์รัศมี เขียนบทและกำกับ บีเอ็นเคโฟร์ตีเอต ฟิล์ม สไลด์เดอร์ แคท และซอง ซาวด์ โปรดักชัน ผลิต ซีเจ เอ็นเตอร์เทนเมนต์ จัดจำหน่าย เจนนิษฐ์ โอ่ประเสริฐ และ แพรวา สุธรรมพงษ์ แสดงนำ กำหนดฉายอย่างเป็นทางการในวันที่ 20 มิถุนายน พ.ศ. 2562 เนื้อหาว่าด้วยเรื่องราวของซูที่ต้องจากบ้านเกิดในจังหวัดจันทบุรีไปเรียนต่อต่างประเทศ มีเบล เพื่อนสนิท คอยอยู่เคียงข้างตลอดเวลาที่เหลืออยู่
นักแสดงและตัวละคร

เจนนิษฐ์ โอ่ประเสริฐ รับบท ซู เด็กสาวที่จะไปเรียนต่อต่างประเทศด้วยทุนที่ผ่านการคัดเลือก แต่ไม่บอกพ่อก่อนจนพ่อโกรธแล้วไม่ได้คุยกันอีก มีเบลเป็นเพื่อนสาวคนสนิทคนเดียวที่รักมาก
แพรวา สุธรรมพงษ์ รับบท เบล เพื่อนสาวคนสนิทของซู คอยช่วยเหลือทุกอย่าง รวมถึงมาช่วยจัดกระเป๋าให้ซูในการไปต่างประเทศครั้งนี้ด้วย แต่ภายในใจมีความรู้สึกบางอย่างที่พิเศษกว่านั้น
ขจรศักดิ์ รัตนนิสสัย รับบท พ่อของซู เจ้าของกิจการก๋วยเตี๋ยวหมูเลียงที่จะให้ลูกสาวอย่างซู สืบทอดกิจการต่อจากตัวเอง
กรภัสสรณ์ รัตนเมธานนท์ รับบท แม่ของซู แม่ของซูกับซันที่เสียชีวิตไปเมื่อสองปีก่อน และเป็นต้นเหตุของความบาดหมางของครอบครัว
ปัณณวัชร์ ปฐพีรัฐนนท์ รับบท ซัน น้องชายสุดสวยหัวใจติดปีกของซู เด็กหนุ่มที่คอยอยู่เคียงข้างและเคารพการตัดสินใจของซู
เจมส์ ไมเคิล ลอเรนซ์ รับบท อาจารย์โอลิเวอร์ ครูสอนพิเศษในจันทบุรี ที่ปรึกษาเรื่องการเรียนต่อต่างประเทศของซู
สุพิชา สอนดำริห์ รับบท แม่ของเบล ที่ทนชีวิตในจันทบุรีไม่ได้ จึงแยกทางกับพ่อของเบล
พัศชนันท์ เจียจิรโชติ รับบท มิว อดีตเพื่อนสาวคนสนิทที่สุดของซู ที่มีเรื่องทะเลาะกันจนไม่ได้คุยกันอีก
สุมิตตา ดวงแก้ว รับบท หยก หนึ่งในเพื่อนของซูและเบล เปิดร้านเช่าหนังสือการ์ตูนในเมือง และมือกลองของวงสตราโตสเฟียร์
อิสราภา ธวัชภักดี รับบท แพร หนึ่งในเพื่อนของซูและเบล และนักร้องนำของวงสตราโตสเฟียร์
มิลิน ดอกเทียน รับบท ป่าน หนึ่งในเพื่อนของซูและเบล และมือคีย์บอร์ดของวงสตราโตสเฟียร์
จิรดาภา อินทจักร รับบท ปุก หนึ่งในเพื่อนของซูและเบล ที่ปรึกษาชั่วคราวของซู เพราะเคยไปต่างประเทศ
จิดาภา แช่มช้อย รับบท จ๊ะเอ๋ หนึ่งในเพื่อนของซูและเบล และมือเบสของวงสตราโตสเฟียร์
เสวียน โอภาชาติ รับบท ย่าของเบล ที่เบลต้องดูแลด้วยอายุที่มาก และมีความหลังบางอย่างที่จันทบุรี
ประวิตร บุญประคอง รับบท พ่อของเบล ที่อยู่กับเบลในจันทบุรี คอยช่วยเบลดูแลแม่ หลังภรรยาย้ายไปอยู่กรุงเทพฯ
งานสร้าง

โปรเจกต์ภาพยนตร์เรื่อง ที่ตรงนั้น มีฉันหรือเปล่า ของคงเดช จาตุรันต์รัศมี โดยมี โสฬส สุขุม อำนวยการสร้าง ได้รับรางวัล ซีเจ เอ็นเตอร์เทนเมนต์ อะวอร์ด เป็นเงินสดมูลค่า 10,000 ดอลลาร์สหรัฐ เป็น 1 ใน 29 โครงการภาพยนตร์ที่ได้รับคัดเลือกให้เข้าร่วมงานเอเชียน โปรเจกต์ มาร์เก็ต ในเทศกาลภาพยนตร์นานาชาติปูซาน พ.ศ. 2561 ทุนสร้างภาพยนตร์เรื่องนี้อยู่ที่ประมาณ 18 ล้านบาท
งานสร้าง > ประกาศนักแสดง

วันที่ 23 ตุลาคม พ.ศ. 2561 ในคอนเสิร์ต BNK48 D-DAY Jiradapa Produced Concert ได้มีการประกาศว่าจะมีภาพยนตร์ของวงที่จะฉายกลางปี 2562 ชื่อเรื่องว่า ที่ตรงนั้น มีฉันหรือเปล่า กำกับโดย คงเดช จาตุรันต์รัศมี โดยมี เจนนิษฐ์ โอ่ประเสริฐ และแพรวา สุธรรมพงษ์ แสดงนำ ต่อมาหลังจากนั้นได้มีการเปิดเผยว่าจะมีสมาชิกบางส่วนจากวงบีเอ็นเคโฟร์ตีเอตร่วมแสดงสมทบในภาพยนตร์จำนวน 5 คน ได้แก่ อิสราภา ธวัชภักดี มิลิน ดอกเทียน จิรดาภา อินทจักร สุมิตรา ดวงแก้ว และจิดาภา แช่มช้อย ในวันที่ 21 พฤศจิกายน พ.ศ. 2561 ได้มีการบวงสรวงภาพยนตร์เรื่อง Where We Belong
วันที่ 25 กุมภาพันธ์ พ.ศ. 2562 ในงาน BNK48 We Talk To You ได้มีการประกาศเพิ่มนักแสดงจากวงบีเอ็นเคโฟร์ตีเอตอีก 1 คน คือ พัศชนันท์ เจียจิรโชติ
งานสร้าง > ดนตรีประกอบภาพยนตร์

ในส่วนของดนตรีประกอบภาพยนตร์ คงเดชได้ทำดนตรีประกอบภาพยนตร์ด้วยตัวเอง และยังชักชวน ธนชัย อุชชิน หรือ ป๊อด โมเดิร์นด็อก มาร่วมทำดนตรีประกอบภาพยนตร์ ซึ่งถือเป็นครั้งแรกของเขาอีกด้วย และแต่งเพลงประกอบภาพยนตร์  ชื่อว่า Let U Go ร่วมกับ เจตมนต์ มละโยธา หรือ เจ ที่เป็นศิลปินเดี่ยวภายใต้ชื่อ "เพนกวินวิลล่า" ด้วย
เพลงประกอบภาพยนตร์

"Let U Go" ขับร้องโดย แพรวา สุธรรมพงษ์ และเจนนิษฐ์ โอ่ประเสริฐ
"ช่างมัน" ขับร้องโดย  สมเกียรติ
"อีกแล้ว" ขับร้องโดย โยคีเพลย์บอย
"จำทำไม" ขับร้องโดย แทททูคัลเลอร์
"สกาล่า" ขับร้องโดย โมเดิร์นด็อก
การประชาสัมพันธ์

วันที่ 24 พฤษภาคม พ.ศ. 2562 ได้ปล่อยตัวอย่างแรกของภาพยนตร์และเปิดเผยชื่อเต็มของภาพยนตร์ ชื่อเรื่องว่า ที่ตรงนั้น มีฉันหรือเปล่า และได้มีการประชาสัมพันธ์ภาพยนตร์เป็นรูปภาพของเบล มีข้อความประกอบในรูปภาพว่า "ด่วนประกาศฝากเลี้ยง 'เบล' ติดต่อ 'ซู' 097-079-6848" ทั้งในเฟซบุ๊กแฟนเพจและทวิตเตอร์ของภาพยนตร์เรื่องนี้ ซึ่งเบอร์โทรศัพท์ที่ปรากฏอยู่ในรูปภาพ คือ เบอร์ของซู เป็นการประชาสัมพันธ์ภาพยนตร์อีกช่องทางหนึ่งที่แปลกใหม่ และได้มีการประชาสัมพันธ์ภาพยนตร์ตามสถานที่ต่าง ๆ เช่น จอโฆษณาของแพลน บี มีเดีย ซึ่งเป็นหุ้นส่วนของบริษัท บีเอ็นเคโฟร์ตีเอต ออฟฟิศ จำกัด รวมทั้งจอโฆษณาที่ศูนย์การค้าเอ็มควอเทียร์ ในวันที่ 30 พฤษภาคม พ.ศ. 2562 ได้ปล่อยตัวอย่างแรกอย่างเป็นทางการในโรงภาพยนตร์ และปล่อยให้ชมตัวอย่างทางออนไลน์ ในวันที่ 1 มิถุนายน พ.ศ. 2562